CELEX: 32021D1990
Language: el
Date: 2021-11-15 00:00:00
Title: Απόφαση (ΚΕΠΠΑ) 2021/1990 του Συμβουλίου της 15ης Νοεμβρίου 2021 για την τροποποίηση της απόφασης 2012/642/ΚΕΠΠΑ σχετικά με περιοριστικά μέτρα λόγω της κατάστασης στη Λευκορωσία

16.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 405/10
               
            
         ΑΠΟΦΑΣΗ (ΚΕΠΠΑ) 2021/1990 ΤΟΥ ΣΥΜΒΟΥΛΙΟΥ
         της 15ης Νοεμβρίου 2021
         για την τροποποίηση της απόφασης 2012/642/ΚΕΠΠΑ σχετικά με περιοριστικά μέτρα λόγω της κατάστασης στη Λευκορωσία
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 15 Οκτωβρίου 2012, το Συμβούλιο εξέδωσε την απόφαση 2012/642/ΚΕΠΠΑ (1) σχετικά με περιοριστικά μέτρα κατά της Λευκορωσίας.
                  
               
                     (2)
                  
                  
                     Στις 21 και 22 Οκτωβρίου 2021, το Ευρωπαϊκό Συμβούλιο ενέκρινε συμπεράσματα στα οποία δήλωσε ότι δεν θα δεχθεί καμία απόπειρα τρίτων χωρών να εργαλειοποιήσουν τους μετανάστες για πολιτικούς σκοπούς, καταδίκασε όλες τις υβριδικές επιθέσεις στα σύνορα της ΕΕ και επιβεβαίωσε ότι θα αντιδράσει καταλλήλως. Υπογράμμισε ότι η ΕΕ θα συνεχίσει κατά προτεραιότητα να αντιμετωπίζει τη συνεχιζόμενη υβριδική επίθεση του καθεστώτος της Λευκορωσίας, μεταξύ άλλων θεσπίζοντας περαιτέρω περιοριστικά μέτρα κατά προσώπων και νομικών οντοτήτων, σύμφωνα με τη σταδιακή προσέγγισή της.
                  
               
                     (3)
                  
                  
                     Λόγω της σοβαρότητας της κατάστασης, το Συμβούλιο θεωρεί ότι τα κριτήρια καταχώρισης στην απόφαση 2012/642/ΚΕΠΠΑ θα πρέπει να τροποποιηθούν ώστε να καταστεί δυνατή η επιβολή στοχευμένων περιοριστικών μέτρων κατά φυσικών ή νομικών προσώπων, οντοτήτων ή φορέων που διοργανώνουν ή συμβάλλουν σε δραστηριότητες του καθεστώτος Λουκασένκο, οι οποίες διευκολύνουν την παράνομη διέλευση των εξωτερικών συνόρων της Ένωσης ή τη μεταφορά απαγορευμένων εμπορευμάτων και την παράνομη μεταφορά εμπορευμάτων υπό περιορισμό, συμπεριλαμβανομένων επικίνδυνων εμπορευμάτων, στο έδαφος κράτους μέλους.
                  
               
                     (4)
                  
                  
                     Η απόφαση 2012/642/ΚΕΠΠΑ θα πρέπει, κατά συνέπεια, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση 2012/642/ΚΕΠΠΑ τροποποιείται ως εξής:
            
                        1)
                     
                     
                        Το άρθρο 3 παράγραφος 1 αντικαθίσταται από το ακόλουθο κείμενο:
                        
                           «1.   Τα κράτη μέλη λαμβάνουν τα απαραίτητα μέτρα για να εμποδίζουν την είσοδο στο έδαφός τους ή τη διαμέσου του εδάφους τους διέλευση προσώπων που απαριθμούνται στο παράρτημα, τα οποία:
                           
                                       α)
                                    
                                    
                                       ευθύνονται για σοβαρές παραβιάσεις των ανθρωπίνων δικαιωμάτων ή για την καταστολή σε βάρος της κοινωνίας των πολιτών και της δημοκρατικής αντιπολίτευσης, ή των οποίων οι δραστηριότητες υποσκάπτουν σοβαρά καθ’ οποιονδήποτε τρόπο τη δημοκρατία ή το κράτος δικαίου στη Λευκορωσία, και κάθε προσώπου που συνδέεται με αυτά·
                                    
                                 
                                       β)
                                    
                                    
                                       επωφελούνται από το καθεστώς Λουκασένκο ή το στηρίζουν, ή
                                    
                                 
                                       γ)
                                    
                                    
                                       διοργανώνουν ή συμβάλλουν σε δραστηριότητες του καθεστώτος Λουκασένκο οι οποίες διευκολύνουν:
                                       
                                                   i)
                                                
                                                
                                                   την παράνομη διέλευση των εξωτερικών συνόρων της Ένωσης, ή
                                                
                                             
                                                   ii)
                                                
                                                
                                                   τη μεταφορά απαγορευμένων εμπορευμάτων και την παράνομη μεταφορά εμπορευμάτων υπό περιορισμό, συμπεριλαμβανομένων επικίνδυνων εμπορευμάτων, στο έδαφος κράτους μέλους.».
                                                
                                             
                                 
                     
                  
                        2)
                     
                     
                        Το άρθρο 4 παράγραφος 1 αντικαθίσταται από το ακόλουθο κείμενο:
                        
                           «1.   Δεσμεύονται όλα τα κεφάλαια και οι οικονομικοί πόροι που βρίσκονται στην ιδιοκτησία, την κατοχή ή ελέγχονται από πρόσωπα, οντότητες ή φορείς που απαριθμούνται στο παράρτημα, τα οποία πληρούν οποιοδήποτε από τα ακόλουθα κριτήρια:
                           
                                       α)
                                    
                                    
                                       πρόσωπα, οντότητες ή φορείς που ευθύνονται για σοβαρές παραβιάσεις των ανθρωπίνων δικαιωμάτων και για την καταστολή σε βάρος της κοινωνίας των πολιτών και της δημοκρατικής αντιπολίτευσης ή των οποίων οι δραστηριότητες υποσκάπτουν σοβαρά καθ’ οποιονδήποτε τρόπο τη δημοκρατία ή το κράτος δικαίου στη Λευκορωσία και κάθε φυσικό ή νομικό πρόσωπο, οντότητα ή φορέας που συνδέεται με τα εν λόγω πρόσωπα, οντότητες και φορείς·
                                    
                                 
                                       β)
                                    
                                    
                                       φυσικά ή νομικά πρόσωπα, οντότητες ή φορείς που επωφελούνται από το καθεστώς Λουκασένκο ή το στηρίζουν·
                                    
                                 
                                       γ)
                                    
                                    
                                       φυσικά ή νομικά πρόσωπα, οντότητες ή φορείς που διοργανώνουν ή συμβάλλουν σε δραστηριότητες του καθεστώτος Λουκασένκο, οι οποίες διευκολύνουν:
                                       
                                                   i)
                                                
                                                
                                                   την παράνομη διέλευση των εξωτερικών συνόρων της Ένωσης·
                                                
                                             
                                                   ii)
                                                
                                                
                                                   τη μεταφορά απαγορευμένων εμπορευμάτων και την παράνομη μεταφορά εμπορευμάτων υπό περιορισμό, συμπεριλαμβανομένων επικίνδυνων εμπορευμάτων, στο έδαφος κράτους μέλους·
                                                
                                             
                                 
                                       δ)
                                    
                                    
                                       νομικά πρόσωπα, οντότητες ή φορείς που βρίσκονται στην ιδιοκτησία ή ελέγχονται από πρόσωπα, οντότητες ή φορείς που εμπίπτουν στα στοιχεία α), β), ή γ).».
                                    
                                 
                     
                  
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 15 Νοεμβρίου 2021.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  Απόφαση 2012/642/ΚΕΠΠΑ του Συμβουλίου, της 15ης Οκτωβρίου 2012, σχετικά με περιοριστικά μέτρα κατά της Λευκορωσίας (ΕΕ L 285 της 17.10.2012, σ. 1).